A TÖRVÉNYSZÉK HATODIK TANÁCSA ELNÖKÉNEK VÉGZÉSE
2013. július 12.(1)
„Törlés”
A T-352/08. sz. ügyben,
Pannon Hőerőmű Energiatermelő, Kereskedelmi és Szolgáltató Zrt. (Pannon Hőerőmű Zrt.) (székhelye: Pécs [Magyarország], képviselik kezdetben: Kohlrusz M., Simon P. és Ormai G., később Kohlrusz M., Simon P., Ormai G. és M. Sánchez Rydelski, és végül Simon P., Ormai G., M. Sánchez Rydelski, Okányi Zs. és Mitták P. ügyvédek)
felperesnek,
támogatja:
Budapesti Erőmű Zrt., (székhelye: Pécs [Magyarország], képviselik M. Powell solicitor, valamint Gönczöl T. és Hegyi A. ügyvédek)
beavatkozó,
az Európai Bizottság (képviselik kezdetben: C. Giolito és Talabér‑Ritz K., később L. Flynn és Talabér-Ritz K., meghatalmazotti minőségben)
alperes ellen,
a Magyarország által a hosszú távú villamosenergia-vásárlási megállapodások keretében nyújtott C 41/05. sz. állami támogatásról szóló, 2008. június 4‑i 2009/609/EK bizottsági határozat (HL 2009., L 225., 53. o.) megsemmisítése, másodlagosan pedig a felperesnek a megtámadott határozattal Magyarországgal szemben előírt visszatéríttetési kötelezettség alóli mentesítése iránti kérelem tárgyában.
1        A felperes a Törvényszék Hivatalához 2013. június 12‑én benyújtott levelében tájékoztatta a Törvényszéket, hogy keresetétől eláll. Költségviselésre irányuló kérelmet nem terjesztett elő.
2        Az alperes a Törvényszék Hivatalához 2013. június 21‑én benyújtott levelében közölte, hogy a felperes elállásával kapcsolatban nem kíván észrevételt előterjeszteni, és azt kérte, hogy az eljárási szabályzat 87. cikkének 5. §‑a alapján a Törvényszék a felperest kötelezze a költségek viselésére.
3        A beavatkozó a felperes elállásával kapcsolatban nem terjesztett elő észrevételeket.
4        Az eljárási szabályzat 87. cikke 5. §‑ának első bekezdése szerint a Törvényszék a keresetétől vagy a kérelmétől elálló felet kötelezi a költségek viselésére, ha a másik fél ezt az elállásra vonatkozó észrevételeiben kéri. A jelen ügyben az alperes kérelmezte, hogy a Törvényszék a felperest kötelezze a költségek viselésére.
5        Az eljárási szabályzat 87. cikke 5. §-ának harmadik bekezdése szerint elállás esetén költségviselésre irányuló kérelmek hiányában a felek maguk viselik saját költségeiket
6        Az ügyet következésképpen törölni kell a nyilvántartásból, a felperest kötelezni kell saját költségeinek, valamint az alperes részéről felmerült költségek viselésére, és úgy kell határozni, hogy a beavatkozó maga viseli saját költségeit.
A fenti indokok alapján
A TÖRVÉNYSZÉK HATODIK TANÁCSÁNAK ELNÖKE
a következőképpen határozott:
1)      Elrendeli a T-352/08. sz. ügynek a Törvényszék nyilvántartásából való törlését.
2)      A felperes maga viseli saját költségeit, valamint az alperes részéről felmerült költségeket.
3)      A beavatkozó maga viseli saját költségeit.
Luxembourg, 2013. július 12.
E. Coulon
H. Kanninen
hivatalvezető
elnök
1 Az eljárás nyelve: magyar.